Legal Document

Category: 2047

Text:
6. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 990 της 12/18 Δεκ. 1979 (ΦΕΚ Α΄277) Περί ορισμού του χρόνου ενάρξεως της καταβολής του ειδικού τέλους επί των εισοδημάτων εξ οικοδομών του Νόμ.890/1979 «περί συστάσεως δημοτικής επιχειρήσεως υδρεύσεως και αποχετεύσεως δήμων και κοινοτήτων μείζονος περιοχής Βόλου». Έχοντες υπ’ όψει: 1.Τας διατάξεις της παρ.3 του άρθρ.12 του Νόμ.890/1979 «περί συστάσεως δημοτικής επιχειρήσεως υδρεύσεως και αποχετεύσεως δήμων και κοινοτήτων μείζονος περιοχής Βόλου» κατ’ εξουσιοδότησιν της οποίας εκδίδεται το παρόν δ/γμα, δια τον ορισμόν του χρόνου ενάρξεως καταβολής, του, δια του άρθρου τούτου, επιβαλλομένου τέλους επί των εισοδημάτων εξ οικοδομών. 2.Την υπ’ αριθ.99685/19.12.1977 κοινήν απόφασιν των Πρωθυπουργού και Υπουργού Εσωτερικών, περί μεταβιβάσεως αρμοδιοτήτων εις τον Υφυπουργόν Εσωτερικών (ΦΕΚ 1305/20.12.1977 τ.Β΄). 3.Την υπ’ αριθ. Δ3676/932/26.5.1978 κοινήν απόφασιν των Πρωθυπουργού και Υπουργού Οικονομικών περί αναθέσεως αρμοδιοτήτων εις τους Υφυπουργούς Οικονομικών (ΦΕΚ 498/30.5.1978 τ.Β΄). 4.Την υπ’ αριθ.1114 της 1 ης  Νοεμ. 1979 γνωμοδότησιν του Συμβουλίου της Επικρατείας. Προτάσει των Υπουργών Εσωτερικών και Οικονομικών, αποφασίζομεν: Άρθρον 1ον.-Ορίζεται ως χρόνος ενάρξεως καταβολής του ειδικού τέλους 3% επί των εισοδημάτων εξ οικοδομών του άρθρ.12 του Νόμ.890/1979, υπέρ της δημοτικής επιχειρήσεως υδρεύσεως και αποχετεύσεως δήμων και κοινοτήτων μείζονος περιοχής Βόλου, το οικονομικόν έτος 1980, καταβαλλομένου εντός των προθεσμιών καταβολής του φόρου εισοδήματος. Άρθρον 2ον.-1.Η δημοτική επιχείρησις υδρεύσεως και αποχετεύσεως δήμων και κοινοτήτων μείζονος περιοχής Βόλου, οφείλει να παρέχη εις τας Οικονομικάς Εφορίας τα αναγκαία στοιχεία δια την βεβαίωσιν του τέλους. 2.Η δημοτική αύτη επιχείρησις δύναται να τηρή στοιχεία, δια την ενημέρωσιν επί της βεβαιώσεως και αποδόσεως του τέλους. Με την παρ.6 του άρθρ.103 του Νόμ.1892/31-31 Ιουλ. 1990 (ΦΕΚ Α΄101), τόμ.28 σελ.358,782 παρατάθηκε για μία δεκαετία, από την κατά περίπτωση λήξη του, ο χρόνος επιβολής του ειδικού τέλους ύδρευσης και αποχέτευσης. Σελ.258,10(β) Τεύχος 1249-Σελ.44 3.Δ.ζ.6 Δημοτικές Επιχειρήσεις